ગુજરાતના કેવડિયા ખાતે સરદાર પટેલની વિશ્વની સૌથી ઉંચી પ્રતિમાના લોકાર્પણ કાર્યક્રમમાં અભિનેતા અને ભાજપના સાંસદ સભ્ય પરેશ રાવલ પણ ઉપસ્થિત રહ્યા હતા. ઉલ્લેખનીય છે કે, ટેલિવિઝનની સ્ક્રીન પર અભિનેતા પરેશ રાવલે સરદાર વલ્લભભાઈ પટેલનો દમદાર રોલ ભજવ્યો હતો. લોકાર્પણ કાર્યક્રમમાં ઉપસ્થિત રહેલા મહેમાનોમાં બેઠેલા પરેશ રાવલને મીડિયાએ ઘેરી લીધા હતા. પરેશ રાવલે મીડિયાના સભ્યોના પ્રશ્નોના ખૂબ જ શાંતીથી અને સારી રીતે પ્રત્યુત્તર આપ્યા હતા.